
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του ρυμοτομικού σχεδίου Σαπών στην ανώνυμη οδό 


που βρίσκεται μεταξύ των οδών Ήρας και Αφροδίτης. 1 

Καθορισμός ορίων και όρων και περιορισμών δόμησης στους οικι¬ 
σμούς Φαραγγιού - 1 Ι&λυπλατάνου - Κάτω Καλλίνικης Άνω 
Αχλάδας - Πρώτης - Νίκης Ν. Φλώρινας.. 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 3023 (1) 


Τροποποίηση του ρυμοτομικού σχεδίου Σαπών στην ανώνυμη οδό που 
βρίσκεται μεταξύ των οδών Ήρας και Αφροδίτης. 

Ο ΝΟΜΑΡΧΗΣ ΡΟΔΟΠΗΣ 
' Εχοντας υπόψη: 

1. Τα υπ’ αριθμ. 1871/86 και 2035/86 έγγραφα του Δήμου Σαπών 
με τα οποία διαβίβασε τ’ απαραίτητα δικαιολογητικά για την τροποποίηση 
του θέματος. 

2. Την υπ’ αριθ. 59/86 απόφαση του Δημ. Συμβουλίου Σαπών. 


3. Τις ενστάσεις των Ψαροπούλου Ελένης και Κων/νου Γκιουβέτσα 
κατά της παραπάνω απόφασης του Δ.Σ. 

4. Την υπ’ αριθ. 69/86 γνωμοδότηση του Δ.Σ. με την οποία 
γνωμοδοτεί υπέρ της απόρριψης των πιο πάνω ενστάσεων. 

5. Την υπ’ αριθ. 45/86 θετική γνωμοδότηση του Ν.ΣΧΟΠ. 

6. Τις διατάξεις του αρ. 3 του Ν.Δ. 17.7.23 «περί σχεδίων πόλεων και 
κωμών» 

7. Τις διατάξεις του ΑΝ 314/68 όπως τροποποιήθηκε με το ΝΔ 
1018/71, αποφασίζουμε: 

Εγκρίνουμε την τροποποίηση του ρυμοτομικού σχεδίου Σαπών 
στην ανώνυμη οδό που βρίσκεται μεταξύ των οδών Ήρας και 
Αφροδίτης, όπως φαίνεται στο από 23.4.85 τοπογρ. διάγραμμα 
του τοπο'γρ. μηχ/κού Δημ. Βασι^ειάδη το οποίο θεωρήθηκε από 
τον Δήμαρχο Σαπών και συνοδεύει την υπ’ αριθμ. 69/86 γνωμοδό¬ 
τηση του Δ.Σ., απορρίπτοντας τις ενστάσεις των α) Ψαροπούλου 
Ελένης και β) Κων/νου Γκιουέτσα. 

Η απόφαση αυτή να δημοσιευθεί στην Εφημερίδα της Κυβέρνησης. 

Κομοτηνή, 14 Ιουλίου 1986 
Ο Νομάρχης 
ΖΗΣΗΣ ΜΠΕΚΟΣ 

Αριθ. 3212/86 (2) 

Καθορισμός ορίων και όρων και περιορισμών δόμησης στους οικισμούς 

Φαραγγιού - I Ιολυπλατάνου - Κάτω Καλλίνικης - Άνω Αχλάδας 

- Πρώτης - Νίκης Ν. Φλώρινας. 

Ο ΝΟΜΑΡΧΗΣ ΦΛΩΡΙΝΑΣ 
' Εχοντας υπόψη: 

1. Τις διατάξεις του από 24.4.1985 ΓΙ.Δ. (ΦΕΚ 181 Δ/3.5.1985) 
«Περί τρόπου καθορισμού ορίων οικισμού της χώρας, κατηγορίες αυτών 
και καθορισμός όρων και περιορισμών δόμησης»· 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοικτών 
πόλεων, που αφορούν στον προσδιορισμό των ορίων των υπόψη οικισμών, 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΤΧΟΓΙ. 

4. Την υπ’ αριθ. 5879/16.12.85 απόφαση μας για την κατηγοριοποί- 
ηση των οικισμών του Ν. Φλώρινας που έχουν πληθυσμό μέχρι και 2.000 
κατοίκους. 

5. Τα πληθυσμιακά στοιχεία της τελευταίας απογραφής του Κράτους 
της ΕΣΤΕ. 

6. Την υπ’ αριθμ. 16/65/23.7.86 γνωμοδότηση του Συμβουλίου ΧΟΠ 
του Νομού. 

7. Τις υπ’ αριθ. 7/86, 10/86, 14/86, 29/85, 9/86, αποφάσεις 
των Κοινοτικών Συμβουλίων Φαραγγιού - Πολυπλατάνου - Κάτω 
Καλλίνικης - Άνω Αχλάδας - Πρώτης, αποφασίζουμε: 

I. Καθορίζουμε τα όρια των οικισμών Φαραγγιού - Πολυπλατά¬ 
νου - Κ. Καλλίνικης - Νίκης - Α. Αχλάδας - Πρώτης του Ν. 
Φλώρινας με στοιχεία 1,2, 3 κλ όπως αυτά φαίνονται στα συνοδευ¬ 
τικά της παρούσας σχεδιαγράμματα σε κλ. 1:5000 που αποτελούν 
αναπόσπαστα μέρη της απόφασης αυτής και συντάχθηκαν βάσει 
στοιχείων χαρτών και επί τόπου ελέγχου. 

II. Καθορίζουμε τους ακόλουθους Γενικούς και Ειδικούς.όρους και περιο¬ 
ρισμούς Δόμησης, 


Α. Γενικοί όροι Δόμησης. 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το ΠΔ ΦΕΚ 181Δ/3.5.1985 και για τους 
οικισμούς - Φαραγγιού - Πολυπλατάνου - Κάτω Καλλίνικης - Νίκης 
- Άνω Αχλάδας - Πρώτης αρτιότητα γηπέδου 300Μ2. 

2. Για τους οικισμούς Φαραγγιού - Πολυπλατάνου - Κ. Καλλίνι¬ 
κης - Νίκης - Α. Αχλάδας - Πρώτης μέγιστος αριθμός ορόφων δύο 
(2) και μέγιστο επιτρεπόμενο ύψος 7,50Μ και κατασκευή στέγης 
πάνω από αυτό με μέγιστη κλίμ. 40%. 

3. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.1985 ημέρα 
δημοσίευσης του από 24.4.1985 Δ/τος. 

Β. Ειδικοί όροι Δόμησης. 

Για τους οικισμούς της ομάδας. 

Α. Φαραγγιού - Πολυπλατάνου - Κάτω Καλλίνικης - Νίκης - 
Άνω Αχλάδας τους ειδικούς όρους δόμησης που αναγράφονται στην 
καρτέλα που συνοδεύει την παρούσα. 

β. Πρώτης τους ειδικούς όρους δόμησης που αναγράφονται στην 
καρτέλα που συνοδεύει την παρούσα. 

III. α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το ΤΠ - ΠΕ της Νομαρχίας ώστε να εξασφαλίζεται 
η συνέχεια των υπαρχόντων Κοινοχρήστων χώρων και η δημιουργία 
νέων Κοινοχρήστων χώρων σύμφωνα με τα οριζόμενα στις διατάξεις 
της παρ. 1 του άρθρου 6 του από 24.4.1985 Δ/τος. 

β) Να εξασφαλίζεται οπωσδήποτε η συνέχεια των υφισταμένων ήδη 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.85 (ΦΕΚ 
181Δ/3.5.1985) και του Ν. 1577/85 (ΓΟΚ). 

Η παρούσα απόφαση με το σχεδιάγραμμα οριοθέτησης του οικισμού 
που την συνοδεύει να δημοσιευθεί στην Εφημερίδα της Κυβερνήσεως. 

Φλώρινα, 23 Ιουλίου 1986 
Ο Νομάρχης 

ΦΩΤΗΣ Θ. ΠΑΠΑΓΙΑΝΝΗΣ 

Υπουργείο Χωροταξίας Οικισμού και Περιβάλλοντος 

ΔΙΕΥΘΥΝΣΗ Α0Ρ0Τ4ΙΙΑ> 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


Υπουργείο Χωροταξίας Οικισμού και Περιβάλλοντος 










